Fantastisk lejlighed i hjertet af London - alt er som på billederne.
Og alt er pænt og rent. Lækkert område, med gåafstand til Oxford Street, Brittish Museum og få minutters afstand til Holborn undergrundsstationen.

Fin modtagelse af Peter, som var der i stedet for Sukhy - ingen sure miner, selvom vi kom en halv time senere end aftalt :)

Kold Prosecco, mælk, marmelade, juice osv. i køleskabet - og frisk brød så vi ikke behøvede at shoppe morgenmad den første dag.

Vi rejste med 2 børn på 12/16 år - og var helt trygge ved nabolaget og lejligheden.

Alt i alt en HELT PERFEKT oplevelse.
Vi kommer gerne igen.
/Carsten + familie